ان کے فضل وکرم کا شہرہ سُن کر اقضائے عالم سے تشنگانِ علم کا ہجوم ایک سیل رواں بن کر ان کے پاس آنے لگا ، ائمہ اسلام کی ایک بڑی جمعیت ان کے دامانِ فیض سے وابستہ رہی،لائق ذکر مشاہیر میں امام احمد ، اسحاق بن راہویہ،علی بن مدینی ،یحییٰ بن معین ، محمود بن غیلان،ابو خثیمہ،احمد بن صالح،ابراہیم بن موسیٰ،عبد الرحمن بن بشر الحکم ، عبد بن حمید محمد بن رافع ، محمد بن غیلان ،محمد بن یحییٰ الذھلی ، کے نام خصوصیت سے نمایاں ہیں ، ان کے علاوہ معاصرین میں امام وکیع ، ابو اسامہ ، حماد بن سلمہ اورشیوخ میں سفیان بن عیینہ ومعتمربن سلیمان نے بھی ان سے روایت کی ہے ۔
Entity: حماد بن سلمہ — Type: /person